གཉིས་པ་ནི།བྱང་ཕྱོགས་འདིར་གཙུག་ལག་གཉིས་ཀ་བར་དུ་ཉམས་པཞེས་གསུངས་པ་དེ་དར་མས་འདུལ་བའི་བསྟན་པ་བསྣུབས་ཤིང་།ནང་འཁྲུག་གིས་བོད་སིལ་བུ་ཁ་ཐོར་གྱི་དུས་ལ་གསུང་པ་གཞིར་བཅས་ཤིང་།བསྟན་བཅོས་ཡན་ལག་གཞན་རྣམས་བརླགས་པ་དང་སུམ་རྟགས་ཀྱི་བཤད་རྒྱུན་ཉམས་པའང་དུས་སྐབས་དེ་རང་ལ་ཡིན་པ་ནི་རྒྱུ་མཚན་གྱི་བྱེད་སྨྲས་གསལ་བསྟན་བཅས་གོ་སླ་མོད།འོན་ཀྱང་དེ་ལྟར་ན་བོད་འདིར་སུམ་ཅུ་པ་དང་རྟགས་ཀྱི་འཇུག་པའི་བཤད་རྒྱུན་འདི་སླར་ཡང་དུས་ནམ་ཞིག་ལ་སླར་གསོ་བྱུང་བ་དང་།གང་ཟག་སུ་ཞིག་གིས་ཚུལ་ཇི་ལྟར་བྱས་ནས་བསྐྱར་གསོ་མཛད་པའི་ཐད་འདྲི་ཚིག་ཅིག་མི་ཞུ་ཐུ་མེད་ཆགས་པ་དེ་ནི།ཁོ་བོའི་དོགས་གཞིས་རྩ་ཆོད་ཡོང་རྒྱུ་དང་འབྲེལ་བ་དམ་ཟབ་གཞན་དང་མི་འདྲ་བ་ཞིག་ཡོད་པའི་རྐྱེན་གྱིས་ཡིན།